Gradsko vijeće Grada Delnica na temelju članka 35. stavka 1. točke 4. i članka 53. stavka 2. i 3. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20) i članka 40. stavka 1. točke 10. i članka 72. stavka 2. Statuta Grada Delnica (SN GD 02/21), na sjednici održanoj 15. ožujka 2024. godine donosi

**ODLUKU O IZMJENAMA ODLUKE O USTROJSTVU I DJELOKRUGU GRADSKIH UPRAVNIH TIJELA GRADA DELNICA**

**Članak 1.**

U Odluci o ustrojstvu i djelokrugu gradskih upravnih tijela Grada Delnica („Službene novine Grada Delnica“ broj 9/21) te Odluci o izmjenama i dopuni Odluke o ustrojstvu i djelokrugu gradskih upravnih tijela Grada Delnica („Službene novine Grada Delnica“ broj 9/22) mijenja se naziv Odluke i glasi: „Odluka o ustrojstvu i djelokrugu upravnih tijela Grada Delnica.“

**Članak 2.**

„Članak 8. stavak 1. i 2. brišu se“.

**Članak 3.**

Članak 9. mijenja se i glasi:

„1. Upravni odjel za financije i projekte,

2. Upravni odjel za komunalni sustav, imovinu, promet i zaštitu okoliša,

3. Upravni odjel za lokalnu samoupravu, društvene djelatnosti i opće poslove.“

**Članak 4.**

Članak 14. st. 3. mijenja se i glasi: „U slučaju duže odsutnosti pročelnika gradonačelnik može službenika koji ispunjava uvjete za pročelnika ovlastiti za obavljanje poslova pročelnika.“

**Članak 5.**

„Članak 24. briše se.“

**Članak 6.**

Ova Odluka stupa na snagu osmog dana od dana objave u „Službenim novinama Grada Delnica“.

KLASA: 023-06/21-01/3

URBROJ: 2170-6-5-4-24-3

Delnice, 18. ožujka 2024. godine

Gradsko vijeće Grada Delnica

Potpredsjednik

Ivica Knežević, v.r.